Folketing
2010-02-10

Det er jo lidt, som om det er fuldstændig ligegyldigt, hvad man siger til fru Nanna Westerby, for det kører bare i samme rille, og der er ligesom ikke rigtig noget, der udvikler sig. Jeg har helt fra min første besvarelse sagt, at jeg altid lytter til forslag, også når Socialistisk Folkeparti kommer med nogle. Jeg er også helt sikker på, at fru Nanna Westerby er fuldstændig klar over, at diskussionen om praktikpladser jo ikke ligger i Beskæftigelsesministeriet, men i Undervisningsministeriet. Det er jeg helt sikker på at fru Nanna Westerby godt er klar over, i og med at fru Nanna Westerby nu siger, at hun altid har interesseret sig meget for praktikpladser. Derfor er det da bestemt noget, som jeg synes at fru Nanna Westerby skal arbejde videre på, og noget, som fru Nanna Westerby også kan rejse over for de partier, som hun formoder og håber at komme til at danne regering med på et eller andet tidspunkt. Igen vil jeg sige: Regeringen er jo altid åben over for forslag.